L-Ospizio Fuljett maħruġ mil-Librerija Louis Grech, l-Ospizio, Floriana Is-sitta u tletin ħarġa: Settembru-Ottubru 2006 (9) Kompożituri kbar Maltin Mro. Paolino Vassallo huwa t-tieni wieħed fis-sensiela ta' kompożituri Maltin li għamlu isem kbir għalihom u ġieħ lil art twelidhom bil-ħidma mużikali tagħhom. Studja kemm Malta, kif ukoll barra minn xtutna. Meta ġie lura minn Pariġi fetaħ skola tal-mużika li fiha tħarrġu kemm-il kompożitur malti. L-opra tiegħu, Amor Fatale, tibqa' fost l-aqwa xogħlijiet li ħarġu mill-pinna tiegħu. L-artikolett tiegħi 'Mro. Paolino Vassallo (1856-1910)' kien deher f'paġna nru 4 tal-fuljett 'L-Ospizio', Għadd 36, Sett. — Ott. 2006. Kliem muftieħ: Ospizio (Furjana), Skola Sekondarja Subien Lorenzo Manchċ, Mużika, Edukazzjoni, Mro. Fil-ħarġa l-oħra ta' 'L-Ospizio' konna tkellimna fuq Mro. Carmelo Pace, li dis-sena jaħbat l- anniversarju ta' għeluq il-mitt sena minn twelidu. F'dil-ħarġa jmiss li nitkellmu fuq kompożitur kbir ieħor Malti — Mro. Pawlin Vassallo, li dis-sena jagħlaq mija u ħamsin sena mit-twelid tiegħu. Pawlin twieled Borma nhar l-24 ta' Lulju 1856 minn Salvu Vassallo u Vittorja Scicluna. L-ewwel lezzjonijiet tal-mużika u tal-vjolin ħadhom mingħand is-surmast Taljan, Mro. Domenico Amore (1808-1894), u f'qasir żmien sar vjolinista gwapp li kien igħaġġeb lil kull min jisimgħu jdoqq. Id-daqq tal-orgni u l-kitba tal-mużika bdiehom ma' Luigi Fenech u Giuseppe Spiteri Fremond. Ta' dsatax-il sena daħal jitgħallem u jipperfezzjona ruħu taħt għalliema Franċiżi ta' fama mondjali, fosthom Ernest Guiraud (1837-92) u Jules Massenet (1842- 1912) fl-iskola għat-tagħlim tal-mużika (konservatorju) ta' Pariġi. Wara li temm kors ta' għaxar snin tal-arti mużikali reġa' lura f'art Ritratt awtografat tas-Surmast L-ewwel ħsieb tiegħu kien dak li jiftaħ Istitut Mużikali bħal dawn li kien ra barra minn Pawlin Vassallo ma qagħdx lura milli jurina x'tgħallem f'Pariġi u x x'kien jaf isarraf. Bosta drabi għamel kunċerti kbar fit-Teatru Rjal tagħna li llum jinsab imġarraf u fl-Università, u semmagħna dejjem ix-xogħlijiet mużikali kbar tiegħu, Impressjoni artistika sew għall-vjolin, kemm ukoll għall-orkestra. ta' Mro. Imma l-ġenju ta' Pawlin Vassallo ma waqafx biss fit-tagħlim fl-Istitut Mużikali, fid-dar tiegħu u fid- djar tal-aqwa persunaġġi f'Malta, dawk tas-soċjetà aristokratika Maltija, fid-dierezzjoni ta' baned u mużika tal-knejjes, imma inxteħet ukoll għall-opri teatrali. It-Teatru Rjal mimli daqs bajda fi żmien Mro. (Il-Mużika ta' Malta fis-Sekli 19 u 20) Fost l-aqwa opri tiegħu nsibu Amor Fatale (Imħabba Fatali), li l-ewwel serata tagħha saret fit-3 ta' Mejju 1898. L-opra ġibdet ħafna nies lejn it-Teatru Rjal, speċjalment dawk tat-tlitt ibliet li kienu jħobbu ħafna lil Pawlin Vassallo. L-istorja ta' dil-opra sseħħ fit-tramuntana ta' Franza. Francesca, xbejba sabiħa, tkun imġiegħla tiżżewweġ lil Malatesta, raġel ikreh, imma hi tkun aktar miġbuda lejn ħuh Paolo 'TI Bello'. Omm Francesca tipprova minn kollox sabiex tbiegħdhom minn xulxin imma jkun kollu ta' xejn għax il-ħbiberija ta' bejniethom tkun daħlet wisq 'il ġewwa. Dil-opra f'żewġ atti tispiċċa b'Malatesta joqtol lil maħbubin (i.e. ħuh u 'l martu) wara li jkun daħal fuqhom għall-għarrieda u jaqbadhom jinnammraw flimkien.